**«Daniel»** var en stor britisk slager. Den ble spilt inn på plate av Elton John i juni 1972. Den ble utgitt på single for DJM Records 26. mars 1973 og var også med på albumet *Don't Shoot Me I'm Only the Piano Player* samme år. Produsent var Gus Dudgeon.

Melodien var skrevet av Elton John og teksten var skrevet av Bernie Taupin.

Sangen
------

Bernie Taupin skrev «Daniel» inspirert av hendelser i Vietnamkrigen. Teksten (som innbefattet et vers i det opprinnelige utkastet som ble kuttet ut fra den ferdige versjonen) beskriver en fiktiv veteran som ble blindet som et resultat av krigen (*«Your eyes have died/but you can see more than I»*) og som reiste til Spania for å komme bort fra de som var rundt ham hjemme (*«Do you feel the pain/of the scars that won't heal ?»*). De innbefattet hans yngre bror, ut fra hvis synspunkt historien blir fortalt.

*««Daniel» hadde vært den mest feiltolkede sangen vi noensinne har skrevet»*, forklarte Taupin i tributtprosjektet *Two Rooms*.

*«Historien var om en fyr som reiste tilbake til en liten by i Texas og som returnerte fra Vietnam-krigen. De priste ham da han kom hjem og behandlet ham som en helt. Men han ønsket kun å reise hjem, reise tilbake til gården og forsøke å komme tilbake til det livet han hadde levd før. Jeg ønsket å skrive noe som var positivt innstilt til de menneskene som kom hjem»*.

Melodisk og instrumentalt likner sangen meget på Elton Johns slager, «Little Jeannie», fra 1980.

Coverversjoner
--------------

Wilson Phillips utgav en coverversjon på albumet *Two Rooms: Celebrating the Songs of Elton John & Bernie Taupin* i [1991.

Bonnie 'Prince' Billy & Tortoise utgav «Daniel» på albumet *The Brave and the Bold* i 2005.

Det amerikanske alternativrockbandet Fuel har også utgitt en cover-versjon av sangen på albumet *Something Like Human*.

Den japanske ukulele-rockduoen Petty Booka utgav «Daniel» på albumet *Blue Lagoon of Petty Booka*.

Norsk versjon
-------------

Arve Sigvaldsen har skrevet en norsk tekst. På norsk bærer den også tittelen «Daniel».

### Innspilling

* Inger Lise Rypdal med Knut P. Knutsens orkester. Utgitt på singlen Talent TS 013 i 1973.

Listeplasseringer
-----------------

| Artist | Liste | Høyeste plassering | Uker på listen | Dato for listeplassering |
| --- | --- | --- | --- | --- |
| Elton John | Irlands flagg Irland | # 4 | 5 | 8. februar 1973 |
| Elton John | Nederlands flagg De Nederlandse Top 40 | # 14 |  | 1973 |
| Elton John | Nederlands flagg Nederland | # 15 | 6 (# 15 i 1 uke) | 10. februar 1973 |
| Elton John | Norges flagg VG-lista | # 8 | 3 (# 8 i 1 uke) | 1973 |
| Elton John | Storbritannias flagg Storbritannia | # 4 | 10 | 20. januar 1973 |
| Elton John | Sveits’ flagg Sveits | # 5 | 9 (# 5 i 3 uker) | 20. mars 1973 |
| Elton John | USAs flagg Billboard Easy Listening-listen | # 2 |  | 1973 |
| Elton John | USAs flagg Billboard Hot 100-listen | # 1 |  | 1973 |
| Elton John | Vest-Tysklands flagg Vest-Tyskland | # 27 |  | 1973 |
| Wilson Phillips | USAs flagg Billboard Hot 100-listen | # 7 |  | 1991 |

Referanser
----------

1. ↑  Elton John FAQ
2. ↑  Inger Lise Andersen/Rypdal diskografi – Singler[*død lenke*]
3. ↑  The Irish Charts - All there is to know
4. ↑  dutchcharts.nl - Elton John - Daniel
5. ↑  norwegiancharts.com - Elton John - Daniel
6. ↑  Chart Stats - Elton John - Daniel[*død lenke*]
7. ↑  hitparade.ch - Elton John - Daniel
8. 1 2   allmusic ((( Elton John > Charts & Awards > Billboard Singles )))
9. ↑  Charts-Surfer
10. ↑  allmusic ((( Wilson Phillips > Charts & Awards > Billboard Singles )))